คือตอนนี้เครียดมาก ประจำเดือนมาล่าช้ากว่ากำหนด เผลอมีเพศสัมพันธ์กับแฟนช่วงนี้แหละค่ะ ไม่ได้ใส่ถุง หลั่งนอก กินยาคุมฉุกเฉินแล้วค่ะ ตอนนี้ปวดท้องน้อย มีโอกาสท้องมั้ยค่ะ
สวัสดีค่ะ การมีเพศสัมพันธ์ โดยใช้วิธีการหลั่งนอก จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%สำหรับการที่ประจำเดือนมาล่าช้า อาจเกิดจากผลของยาคุมฉุกเฉินได้ อย่างไรก็ตาม หากมาช้ากว่ากำหนดหลายวัน ก็ควรลองตรวจหาการตั้งครรภ์ดูด้วยค่ะ โดยให้ตรวจหลังจากมีเพศสัมพันธ์ไปแล้วอย่างน้อย 2 สัปดาห์ส่วนอาการปวดท้องน้อยที่เป็นอยู่ อาจเป็นอาการก่อนการมีประจำเดือนมาก็ได้ หรือเกิดจากสาเหตุอื่นๆ ได้หลายสาเหตุ เช่น ลำไส้อักเสบ กระเพาะปัสสาวะอักเสบ มดลูกอักเสบ เป็นต้น หรือหากตรวจพบการตั้งครรภ์ ก็เป็นอาการของการตั้งครรภ์ได้ ดังนั้น อาการปวดท้องน้อย จึงไม่ได้จำเพาะต่อโรคอะไร ควรสังเกตอาการไปก่อนค่ะ หากมีประจำเดือนมา แล้วอาการปวดท้องน้อยหายไป ก็ถือว่าปกติดีค่ะ